paragraph_text: Vjerodajnice služe kao legitimacija i kao punomoć. Kopija akreditivnog pisma predaje se ministru vanjskih poslova države primateljice (obično prije predaje originala šefu države), a original se uručuje šefu države prilikom prve svečane audijencije, obično uz svečanu pratnju, vojne počasti, itd. Slična pisma daju se obično i šefovima specijalnih misija.